**A diszlexia**

(tartalmi összefoglaló)

Kutatási terület megnevezése: humántudomány/egészségtudomány (nyelvészet/egészségtan)

Dolgozatomat egy pályázati felhívásra készítettem, melyre magyartanárom hívta fel a figyelmemet.

A téma adott volt, hozzám közel is áll, mivel én magam is tanulási nehézséggel küzdök. Saját bőrömön érzékelem az ebből adódó gondokat.

Világunkban ugyan egyre szélesebb körben ismerik a diszlexia problémáját, egyre többet beszélünk róla, például a médiában, s egyre több fejlesztési módszert találnak ki, - melyek közül néhányat ismertettem is a dolgozatomban -, mégis nagyon nehéz dolgunk van. Főként addig, míg be nem bizonyosodik a tanulási nehézség. Ugyanis addig csak hanyag, figyelmetlen, stb. jelzőket kaptam én is. A Pedagógiai Szakszolgálathoz kerülve a későbbi fejlesztőtanárom elmondta, hogy ezek is a tanulási nehézség jelei, amiket a tanító nénimnek fel kellett volna ismernie. Ezt különböző felmérések követik, majd egy szakvélemény kiadása.

Aztán kezdődhet a fejlesztés. Szerencsémre egy nagyon jó fejlesztőpedagógushoz kerültem, aki sokat segített nekem. Mind szakmailag, mind emberileg sokat köszönhetek neki. Nemcsak a jegyeimen, hanem az önbecsülésemen is sokat javított azáltal, hogy sikeresebb lettem a tanulásban. Úgy gondolom, kissé későn kerültem szakemberhez, de még így is időben sikerült a fejlesztést, a korrekciót elkezdeni. Jól tudunk együtt dolgozni, eredményesen.

Azt remélem dolgozatom bemutatásával, hogy egyrészt sikerül a szakemberek, hozzáértők és sajnos a hozzám hasonló sorsúak figyelmét felkelteni, valamint azt, hogy ezt az „ügyet” nem eltussolni, kihagyni kell, hanem (fel)vállalni, s tenni kell érte, hogy mindenki jobban érezhesse magát társadalmunkban.

Készítette:

Marton Mirjam

Diószegi Sámuel Baptista Szakgimnázium és Szakközépiskola

Debrecen

Felkészítő tanár: dr. Dósáné Gargya Tünde